หมอเฉลิมชัย เตือนคนไทย ไม่หยุดอยู่บ้าน มิ.ย.อาจติดเชื้อทะลุ 9 แสนคน 
หมอเฉลิมชัย ชี้ อัตราติดเชื้อโควิดไทย 9.58% หรือ 2 เท่าใน 10 วัน เตือนคนไทยยังไม่หยุดอยู่บ้าน มิ.ย. จะติดเชื้อทะลุ 9 แสน ชง 4 มาตรการต้องเข้มงวด จะลดติดเชื้อเหลือ 3%วันที่ 2 เม.ย. 2563 นพ.เฉลิมชัย บุญยะลีพรรณ รองประธานกรรมาธิการการสาธารณสุข วุฒิสภา เสนอมาตรการที่ควรทำในการควบคุมการแพร่ระบาดของไวรัสโควิด-19 เริ่มต้นเดือนที่ 4 ว่า จากสถานการณ์ของโลก เรามีผู้ติดเชื้อ 840158 คน เพิ่มจากเมื่อวาน 8.96% มีผู้เสียชีวิต 41281 คน คิดเป็น 4.91% ของผู้ติดเชื้อ ในขณะที่สถานการณ์ของไทย วันที่ 1 เม.ย. 63 เรามีผู้ติดเชื้อ 1771 คน เพิ่มขึ้นจากเมื่อวาน 120 คน เท่ากับ 7.27% เสียชีวิต 12 คน เท่ากับ 0.68% ซึ่งถ้าทบทวนตัวเลขย้อนหลังไป 7 วัน มีผู้ติดเชื้อเฉลี่ย 9.58% นั่น คือ เรามีอัตราการเพิ่มขึ้นของผู้ติดเชื้อรายใหม่ 9.58% หรือจะมีผู้ติดเชื้อเพิ่มเป็น 2 เท่าในเวลา 10 วัน ซึ่งดีกว่าช่วง 7 วันก่อนหน้านั้น ซึ่งมีผู้ติดเชื้อเพิ่มขึ้น 21.13% หรือเพิ่มเป็น 2 เท่าทุก 4.5 วันอย่างไรก็ตาม แม้อัตราการเพิ่มขึ้นของผู้ติดเชื้อรายใหม่จะลดลงในสัปดาห์นี้เมื่อเทียบกับสัปดาห์ก่อน (9.58% vs 21.13%) แต่เราก็ยังไม่สามารถที่จะสบายใจได้ ยังคงต้องทำงานต่อไป ทำไมถึงกล่าวเช่นนั้น เพราะถ้าเราพอใจกับการเพิ่มขึ้น 9.58% หรือเพิ่มเป็น 2 เท่าทุก 10 วัน แปลว่าเราจะมีผู้ติดเชื้อตามคาดการณ์ดังนี้ (2 เท่าทุก 10 วัน)10 เม.ย. 1771x2 = 3542 คน20 เม.ย. 3542x2 = 7084 คน30 เม.ย. 7084x2 = 14186 คน10 พ.ค. 14186x2 = 28336 คน20 พ.ค. 28336x2 = 56672 คน30 พ.ค. 56672x2 = 113344 คน10 มิ.ย. 113344x2 = 226688 คน20 มิ.ย. 226688x2 = 453376 คน30 มิ.ย. 453376x2 = 906752 คนใช่แล้วครับ ภายใน 3 เดือน เราจะมีผู้ติดเชื้อเพิ่มจาก 1771 คน เป็น 9 แสนคน ถ้าเราต้องการให้ภายใน 3 เดือน มีผู้ติดเชื้อไม่เกิน 1 แสนคน เราจะต้องลดอัตราเพิ่มของผู้ติดเชื้อรายใหม่ลงมาเป็นเพิ่มวันละ 6% ถ้าต้องการในอีก 3 เดือนข้างหน้ามีผู้ติดเชื้อไม่เกิน 15000 คน เราจะต้องลดอัตราเพิ่ม ของผู้ติดเชื้อรายใหม่ไม่ให้เกินวันละ 3 % นพ.เฉลิมชัย ระบุรองประธานกรรมาธิการการสาธารณสุข วุฒิสภา ระบุต่อว่าการที่เราจะลดอัตราการเพิ่มขึ้นของผู้ติดเชื้อรายใหม่ วันละประมาณ 10% ลงมาเหลือวันละ 3% เราจะต้องช่วยกันดังนี้ 1.ลดการออกจากบ้านลงอีก 70% จากที่เราช่วยกันในตลอดสัปดาห์ที่ผ่านมา (มีข้อมูลว่าตลอดสัปดาห์ที่ผ่านมามีการเดินทางลดลงไปเหลือ 60%) เราต้องลดลงไปอีกให้เหลือ 18% เป็นอย่างน้อย 2.ผู้ที่อยู่กับบ้านเป็นหลักอยู่แล้ว ต้องลดจำนวนคนที่ออกนอกบ้านในแต่ละสัปดาห์ลงอีก และลดความถี่ที่ออกจากบ้าน ลดระยะทางและลดเวลาที่อยู่นอกบ้าน 3.ส่วนผู้ที่ยังออกจากบ้านค่อนข้างบ่อย จำเป็นที่จะต้องพิจารณาอยู่บ้านให้มากขึ้นเท่าที่สามารถจะทำได้ 4.ลดจำนวนผู้ติดเชื้อที่ยังไม่มีอาการ หรือมีอาการเล็กน้อยและเป็นผู้ที่ทำงานติดต่อกับผู้คนจำนวนมาก เช่น ผู้ปรุงอาหารในร้านอาหาร ผู้ขายของในร้านสะดวกซื้อ และซุปเปอร์มาเกต ผู้ขับขี่มอเตอร์ไซค์รับส่งของและอาหาร เจ้าหน้าที่ตำรวจ เป็นต้น โดยการตรวจบุคคลดังกล่าวปูพรมทั้งหมดให้แน่ใจว่าไม่ได้เป็นผู้ติดเชื้ออยู่ เพราะบุคคลเหล่านี้จะเป็นผู้แพร่เชื้อไปสู่ประชาชนจำนวนมาก แม้ประชาชนส่วนใหญ่อยู่บ้านแล้วก็ตาม โดยที่คนส่วนน้อยที่ออกมานอกบ้าน ยังคงต้องเคร่งครัดเรื่องการใช้หน้ากากอนามัยหรือหน้ากากผ้าตลอดเวลาที่ออกมา นอกบ้าน และต้อง เว้นระยะห่างจากบุคคลอื่นให้มากที่สุด (อย่างน้อย 2 เมตร) อยู่นอกบ้านให้สั้นที่สุดเท่าที่จะทำได้ และเมื่อกลับเข้าบ้าน ให้ถอดรองเท้าไว้นอกบ้าน เปลี่ยนเสื้อผ้าและอาบน้ำทันที ก่อนจะพบปะพูดคุยกับคนในบ้านต่อไป
หมอเฉลิมชัย ชี้ อัตราติดเชื้อโควิดไทย 9.58% หรือ 2 เท่าใน10 วัน เตือนคนไทย ยังไม่หยุดอยู่บ้าน มิ.ย. จะติดเชื้อทะลุ 9 แสน ชง 4 มาตรการต้องเข้มงวด จะลดติดเชื้อเหลือ3%
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,เฉลิมชัย บุญยะลีพรรณ,ติดเชื้อ 9 แสนคน,มิ.ย.,ข่าวทั่วไป